Αγαπητοί και αγαπητές,

Σας προσκαλώ να συμμετάσχετε στο πείραμα που διεξάγω για την υλοποίηση του σκοπού της μεταπτυχιακής μου διατριβής, με τίτλο: ‘Στάθμιση του έργου Ονομασίας Συναισθήματος στα Ελληνικά και η σχέση του με τα χαρακτηριστικά προσωπικότητας’.

Το πείραμα αφορά νεαρούς ενήλικες 18-35 ετών, χωρίς χρόνια νευρολογική/ψυχιατρική διάγνωση.

Σκοπός του πειράματος είναι να δούμε πως οι άνθρωποι επεξεργάζονται τα συναισθήματα τους, και πως αυτό σχετίζεται με τα χαρακτηριστικά προσωπικότητας.  Στο πείραμα, σας ζητείται να δείτε διάφορες εικόνες και να εκτελέσετε μια ποικιλία έργων, ακολουθώντας τις οδηγίες που θα σας δίνονται & και να συμπληρώσετε ερωτηματολόγια.

Η συμμετοχή είναι ανώνυμη και εθελοντική. Η έρευνα διεξάγεται στα κεντρικά κτήρια του Ευρωπαϊκού Πανεπιστημίου Κύπρου (εργαστήριο Ψυχολογίας), και διαρκεί 35-40 λεπτά.

Για συμμετοχή παρακαλώ στείλτε ημέιλ στο sk221377@students.euc.ac.cy, για να κλείσετε ραντεβού σε ώρα/μέρα που σας βολεύει.

Η βοήθεια σας είναι πολύτιμη!

Σας ευχαριστώ πολύ!

Σοφία Κουρσάρου
Μεταπτυχιακή φοιτήτρια Κλινικής Ψυχολογίας,
Ευρωπαϊκό Πανεπιστήμιο Κύπρου.
Υπό την εποπτεία της Δρ. Έλενας Κωνσταντίνου